ཀོའུ་བ་ཆོས་ཀྱི་རྒྱ་མཚོ།
དགུང་ལོ་ཉི་ཤུ་རྩ་བརྒྱད་པ་ཞེས་པ་ས་ཕོ་ཁྱིའི༼ ཕྱི་ལོ༡༡༥༩༨ ༽ལོ་ལ། དབེན་ས་ཆོས་ཀྱི་ཕོ་བྲང་དུ་སྐུ་ཚེ་སྔ་མར་ཡང་དམ་པའི་ཆོས་ཀྱི་བདུད་རྩིས་ཡོངས་སུ་བསྐྱངས་པའི་བདག་ཉིད་ཆེན་པོ་རྡོ་རྗེ་འཆང་ཆེན་པོ་དང་ངོ་བོ་དབྱེར་མ་མཆིས་པའི་དཔལ་ལྡན་བླ་མ་དམ་པ་པཎ་ཆེན་ཐམས་ཅད་མཁྱེན་པ་བློ་བཟང་ཆོས་ཀྱི་རྒྱལ་མཚན་དཔལ་བཟང་པོའི་ཞལ་སྔ་ནས་མཇལ། སྐུ་མཐོང་བའི་མོད་ལ་སྣང་བ་འགྱུར་ཞིང་། གསུང་ཐོས་པས་མོས་གུས་ཚད་ལས་འདས་པ་འཁྲུངས། དེ་ཡང་དང་པོ་མཚན་ཐོས་པ་ཙམ་ནས་བ་སྤུ་གཡོ་བའི་དད་པ་རང་དབང་མེད་པར་སྐྱེ་བ་སོགས་བྱུང་བས། སྐྱེ་བ་སྔ་མ་རྣམས་སུ་ཡང་དཔོན་སློབ་ཀྱི་འབྲེལ་བ་ཡོད་ངེས་སུ་འདུག་གསུངས། བླ་མ་རིན་པོ་ཆེས་མཁན་པོ་དང་ལས་སློབ་གཉིས་ཀ་མཛད། རྗེ་དབོན་ལེགས་ཚོགས་ལྷུན་གྲུབ་པས་གསང་སྟོན་མཛད་ནས་བསྙེན་པར་རྫོགས། དེའི་ཚེ་ལས་ཆོག་གི་སྐབས་སུ་ཐུགས་ཡངས་བ་ཞིག་བྱུང་བས་བསྙེན་རྫོགས་ཀྱི་སྡོམ་པ་སྐྱེས་སམ་མ་སྐྱེས་སྙམ་པའི་ཐེ་ཚོམ་སྐྱེས། དེའི་ནུབ་མོ་ཐོ་རངས་ཀྱི་ཆ་ལ་རྣལ་ལམ་དུ་རྒྱལ་བ་བློ་བཟང་དོན་གྲུབ་ཀྱི་བཀའ་དྲིན་ཟེར་བ་ཅིག་བྱུང་། ཕྱི་ཉིན་པར་པཎ་ཆེན་རིན་པོ་ཆེའི་དྲུང་དུ་ཐེ་ཚོམ་སྐྱེས་ཚུལ་དང་རྨི་ལམ་བྱུང་ཚུལ་རྣམས་ཞུས་པས། བསྙེན་རྫོགས་ཀྱི་སྡོམ་པ་སྐྱེས་སམ་མ་སྐྱེས་ངས་བརྟག་པ་ཅིག་བྱ་གསུང་ནས་བརྟག་པ་ཅིག་མཛད། དེའི་ཚེ་པཎ་ཆེན་རིན་པོ་ཆེའི་ཞལ་ནས། ཁྱེད་རང་གི་རྨི་ལམ་དང་། ངའི་བརྟག་གང་ལ་བརྟགས་ཀྱང་། ཁྱེད་ལ་བསྙེན་རྫོགས་ཀྱི་སྡོམ་པ་ངེས་པར་སྐྱེས་འདུག་གསུངས། བསྙེན་རྫོགས་ཀྱི་སྡོམ་པ་སྐྱེས་ཀྱང་ད་དུང་ལས་གྲལ་ཅིག་ཏུ་འདུག་བསམ་པས་བསྒྲུབ་སྐྱོར་ཅིག་ཐུགས་རྗེས་འཛིན་དགོས་ཞུས་པས། སླར་ཡང་བསྙེན་རྫོགས་སུ་བསྒྲུབས། བླ་མ་རིན་པོ་ཆེ་ཡང་བླ་མ་འདི་ཉིད་ལ་ཐུགས་མཆོག་ཏུ་མཉེས་ཤིང་། བླ་མ་འདི་ཉིད་ཀྱང་བླ་མ་རིན་པོ་ཆེ་ལ་མཆོག་ཏུ་དད་པས། པཎ་ཆེན་རིན་པོ་ཆེ་བསྟེན་ནས་ཐོས་བསམ་སྒོམ་གསུམ་ལྷན་ཅིག་མཛད། དེའི་ཚེ་བླ་མའི་ཐུགས་རྗེ་སྔོན་གྱི་བག་ཆགས་འཕྲལ་གྱི་བརྩོན་འགྲུས་དྲག་པོ་རྣམས་ལ་བརྟེན་ནས། ངེས་འབྱུང་གི་བསམ་པ་བྱམས་སྙིང་རྗེ་ཆེན་པོ་བྱང་ཆུབ་ཀྱི་སེམས་སྟོང་ཉིད་རྟོགས་པའི་ཤེས་རབ་རྣམས་རྒྱལ་བའི་གསུང་རབ་ནས་བཤད་པ་བཞིན་འཁྲུངས་འདུག དེའི་རྒྱུ་མཚན་ནི། བླ་མ་རིན་པོ་ཆེ་རང་ཉིད་ཀྱི་ཞལ་ནས། ཁོ་བོ་དབེན་ས་ན་འདུག་པའི་ཚེ་སེམས་ཅན་གྱི་སྡུག་བསྔལ་ཡིད་ལ་དྲན་ཙམ་ནས་མིག་ནས་མཆི་མ་འཁྲུགས་པ་དང་ལུས་ཀྱི་བ་སྤུ་གཡོ་བ་སོགས་བྱུང་། དུས་རྒྱུན་དུ་ཆོས་འདི་དག་བདེན་པར་གྲུབ་པ་རྡུལ་ཙམ་ཡང་མེད་སྙམ་པའི་བསམ་པ་སྐྱེ་བ་ཅིག་བྱུང་། འབྲས་སྤུངས་སུ་འདུག་པའི་ཚེ་ན་ཡང་སྲིད་པའི་ཕུན་ཚོགས་མཐའ་དག་ལ་ཞེན་པ་གཏིང་ནས་ལོག་པས་མཆི་མ་བཅད་པའི་མཆོད་པ་ལན་མང་དུ་བྱུང་གསུང་། ཡོན་ཏན་འདི་དག་ནི། བོད་དབུས་གཙང་ཁམས་གསུམ་མངའ་རིས་རྒྱ་གར་ནག་བལ་བོ་རྣམས་ཀྱི་གྲུབ་ཐོབ་པ་ཕལ་མོ་ཆེས་ཆ་ཤས་ཙམ་དུ་བསྐྲུན་པར་མི་ནུས་པའི་རྣམ་པར་ཐར་བ་ཡིན་ཞིང་། རྒྱལ་བ་སྲས་བཅས་རྣམས་ཀྱིས་བསྟོད་པའི་ཕྲེང་བས་བསྔགས་པར་འོས་ན་གཞན་རྣམས་ཀྱིས་ལྟ་ཅི་སྨོས། དེའི་ཕྱིར་དམ་པ་འདིའི་རྣམ་པར་ཐར་བ་ཐོབ་པའི་མོད་ལ་དུག་སྦྲུལ་ལ་དབྱུག་པའི་རེག་པ་ལྟར་ཡིད་ཀྱི་སྐྱེས་བུ་ཕྲག་དོག་གི་ཚེར་མའི་མལ་དུ་མ་ཉལ་ཅིག་བླ་མ་འདིའི་བླ་མ་རིན་པོ་ཆེའི་སྤྱན་སྔར། གསང་འདུས། ཡི་དམ་བདེ་མཆོག་གསུམ་གྱི་དབང་། བཀའ་གདམས་ལྷ་བཞིའི་དབང་། དམག་ཟོར་མའི་དབང་བཞི་ཡོངས་རྫོགས། མགོན་པོ་བཅུ་གསུམ་གྱི་རྗེས་གནང་། བེག་རྩེ་ལྕམ་སྲིང་གི་རྗེས་གནང་། སྣར་ཐང་བརྒྱ་རྩ་མགོན་པོ་སྙིང་ཞུགས་ཀྱི་རྗེས་གནང་། ཚེ་རྟ་ཟུང་འབྲེལ། ཚེ་དཔག་མེད་དཀར་པོ། འཇམ་དབྱངས་སྨྲ་སེང་། གུ་རུ་དྲག་པོ། ཐུགས་རྗེ་ཆེན་པོ་བཅུ་གཅིག་ཞལ། རྣམ་རྒྱལ་མ། འཇམ་དཀར། གདུགས་དཀར། སྒྲོལ་མ་ཉེར་གཅིག རིགས་གསུམ་མགོན་པོ། གུར་ཞལ་གཉིས ། རྟ་མགྲིན་ལྕགས་རལ། ཐུབ་དབང་། བྱམས་པ། ཨུ་ཙ་ར། ལམ་རིམ་ཆེ་འབྲིང་ཆུང་གསུམ། ལམ་རིམ་ཆེ་འབྲིང་ཆུང་གསུམ། བ་སོ་ཆོས་རྗེས་མཛད་པའི་ལྟ་ཁྲིད། མཁས་གྲུབ་རྗེས་མཛད་པའི་ལྟ་བའི་རྒྱབ་ཤ་གཅོད་པའི་ཡི་གེ བྱ་དཀའ་བའི་མཛེས་རྒྱན། རྩ་ལྟུང་རྣམ་བཤད། བླ་མ་ལྔ་བཅུ་བའི་འགྲེལ་བ། ཀ་མ་ལ་ཤཱི་ལའི་སྨྲ་སེང་གི་ལས་ཚོགས། བསླབ་བྱ་གནམ་རྩེད་ལྡེང་མ། རྒྱལ་བ་བློ་བཟང་དོན་གྲུབ་ཀྱི་འཇིགས་བྱེད་ཀྱི་བླ་མའི་རྣལ་འབྱོར། ཐུན་དྲུག་གི་རྣལ་འབྱོར་ཚིགས་བཅད་མ། ཡི་དམ་གྱི་བསྐྱེད་རིམ། ལམ་རིམ་གྱི་ཁྲིད་ཡིག་རྗེ་དགེ་འདུན་རྒྱ་མཚོའི་བཀའ་འབུམ། སྤྱོད་འཇུག གནས་རྙིང་རྗེའི་ཐུགས་རྗེ་ཆེན་པོའི་དམར་ཁྲིད། དཔའ་ཅིག་གི་མངོན་རྟོགས། ས་གསུམ་མའི་ཊྰིཀྐ ཞི་ཁྲོ་སྦྲགས་སྒྲུབ། ཡི་གེ་བཞི་བའི་ཟློག་པ། ཞི་བ་ལྷའི་རྟོགས་བརྗོད། སེང་གདོང་མའི་ལས་ཚོགས། ལོ་མ་གྱོན་མའི་མངོན་རྟོགས་ལས་ཚོགས། རྣམ་གཞག་རིམ་པའི་ཊྰིཀྐ ། མགོན་པོའི་བསྙེན་བསྒྲུབ་ལས་གསུམ་སྟོན་པའི་དཔེ་རྣམས་ཀྱི་ལུང་དང་། དགྲ་ནག གཤེད་དམར། དཔའ་ཅིག་གི་དབང་ལ་སོགས་པ་གསན ། དེའི་ཚེ་བླ་མ་རིན་པོ་ཆེ་འདིས། པཎ་ཆེན་རིན་པོ་ཆེའི་སྐྱེ་བ་བརྒྱུད་རིམ་གྱི་རྣམ་ཐར་གསོལ་འདེབས་ཞུ་བའི་ཆེད་དུ། དགེ་ལེགས་ཀུན་གྱི་དཔལ་གྱུར་མཁས་པ་མཆོག། བློ་བཟང་བསྟན་ལ་རང་གཞན་དོན་གཉིས་གྲུབ།། བཤད་སྒྲུབ་ཆོས་ཀྱི་རྒྱལ་མཚན་སྒྲེང་མཁས་པ།། ཞེས་སོགས་ཀྱི་ཡི་གེ་ཕུལ་བ་དང་། བླ་མ་གཞན་རྣམས་ཀྱིས་ཀྱང་བསྐུལ་བ་ལ་བརྟེན་ནས། ཐུབ་དབང་ཞབས་པད་མ་པཎ་ཆེན་རིན་པོ་ཆེ་རང་ཉིད་ཀྱིས་མཛད་དོ །། ལོ་མ་གྱོན་མའི་མངོན་རྟོགས་ལས་ཚོགས། རྣམ་གཞག་རིམ་པའི་ཊྰིཀྐ། མགོན་པོའི་བསྙེན་བསྒྲུབ་ལས་གསུམ་སྟོན་པའི་དཔེ་རྣམས་ཀྱི་ལུང་དང་། དགྲ་ནག གཤེད་དམར། དེའི་ཚེ་བླ་མ་རིན་པོ་ཆེ་འདིས། དེའི་ཚེ་བླ་མ་རིན་པོ་ཆེ་འདིས། པཎ་ཆེན་རིན་པོ་ཆེའི་སྐྱེ་བ་བརྒྱུད་རིམ་གྱི་རྣམ་ཐར་གསོལ་འདེབས་ཞུ་བའི་ཆེད་དུ། དགེ་ལེགས་ཀུན་གྱི་དཔལ་གྱུར་མཁས་པ་མཆོག། བློ་བཟང་བསྟན་ལ་རང་གཞན་དོན་གཉིས་གྲ བ།། བཤད་སྒྲུབ་ཆོས་ཀྱི་རྒྱལ་མཚན་སྒྲེང་མཁས་པ།། ཞེས་སོགས་ཀྱི་ཡི་གེ་ཕུལ་བ་དང་། བླ་མ་གཞན་རྣམས་ཀྱིས་ཀྱང་བསྐུལ་བ་ལ་བརྟེན་ནས། ཐུབ་དབང་ཞབས་པད་མ་པཎ་ཆེན་རིན་པོ་ཆེ་རང་ཉིད་ཀྱིས་མཛད་དོ།། ལོ་མ་གྱོན་མའི་མངོན་རྟོགས་ལས་ཚོགས། རྣམ་གཞག་རིམ་པའི་ཊྰིཀྐ། མགོན་པོའི་བསྙེན་བསྒྲུབ་ལས་གསུམ་སྟོན་པའི་དཔེ་རྣམས་ཀྱི་ལུང་དང་། དགྲ་ནག་ཤེད་དམར། དེའི་ཚེ་བླ་མ་རིན་པོ་ཆེ་འདིས། དེའི་ཚེ་བླ་མ་རིན་པོ་ཆེ་འདིས། པཎ་ཆེན་རིན་པོ་ཆེའི་སྐྱེ་བ་བརྒྱུད་རིམ་གྱི་རྣམ་ཐར་གསོལ་འདེབས་ཞུ་བའི་ཆེད་དུ། དགེ་ལེགས་ཀུན་གྱི་དཔལ་གྱུར་མཁས་པ་མཆོག། བློ་བཟང་བསྟན་ལ་རང་གཞན་དོན་གཉིས་གྲ བ།། བཤད་སྒྲུབ་ཆོས་ཀྱི་རྒྱལ་མཚན་སྒྲེང་མཁས་པ།། ཞེས་སོགས་ཀྱི་ཡི་གེ་ཕུལ་བ་དང་། བླ་མ་གཞན་རྣམས་ཀྱིས་ཀྱང་བསྐུལ་བ་ལ་བརྟེན་ནས། ཐུབ་དབང་ཞབས་པད་མ་པཎ་ཆེན་རིན་པོ་ཆེ་རང་ཉིད་ཀྱིས་མཛད་དོ།།